بە پاو ھەواڵێوە ئاژانسوو ژەن نیوزی، ئا ئاویرە ڕۊو ١٤وو ئابی، دەگاو خەلیکانیی سەر بە مەنتێقەو هاوێلی سێرتینە کەوتۊ و پەی ماوەو دوۍ ڕوا بەرڎەوام بۍ، وێش کوشیاوە. بە پاو ئا زانیارییا جە دەگانشیناوە دەس کەوتێنۍ، دماو ئانەی ڕۊی یوەم یوەم ئاویرە کەوتۊ، تیمەکاو ئاویرکوشنایۊ یاوۍ یاگەکۍ، وەلۍ بە بەهانۍ ئانەیۊ کە "ڕا نییەنە" حیچ ھەوڵێوەشا پەی کوشنایۊ ئاویرەکەی نەدێنۍ. ئاویرەکە، کە تا وێرەگاو ھەمان ڕۊی بەرڎەوام بۍ، وێش کوشیاوە.
ئاماژە پەی ئانەیچە کریان، ڕۊی دووەم مەنتێقەکەنە جارێوە تەر دیکە ئاویرەکە کەوتەنۊ و دماتەر وێش کوشیانۊ. ئاویرەکە کە ماوەو دوۍ ڕوا بەرڎەوام بۍ، ڕووبەرێوە نزیکەو ١٠ کیلۊمەتراش تەنانۊ.
بە پاو زانیارییەکا ئەو مەنتێقە "مەنتێقەی قەدەغەکریا"ن و تا ئیساتۍ سەبەبوو ئاویرکەوتەیۊکەی مەزانیۊ. لێوە تەریچۊ گێرتە ڤیدیۊییەکانە بەرکەوتەن، کە بڕۍ یاگۍ بە ئەنقەس و بە پلانە سۊچیێنۍ.
زانیارییەکانە ئانەیچ وزیان ڕووەە، جەرڎەوانەکۍ مۊڵەت جە بنکەو جەندرمەو زیارەتی ورگێرا و دەوروبەروو دەگاو خەلیکانینە دارەکا بڕاوە و تا ئێساتێچ بڕیەی دارەکا مەنتێقەکەنە بەرڎەواما.
س.ز
